Diari Oficial de la Generalitat Valenciana


Sumari del DOGV 6513, del 04-05-2011 (2011/4542)

Notificació de la sentència dictada en el judici ordinari número 1842/2008.
---------------------------------------------------------------------------

### Dades del document

Número de DOGV
:   6513

Data del DOGV
:   04-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4542


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici ordinari número 1842/2008. [2011/4542]  
Judici ordinari 001842/2008 - MA  
De: Edificio Oscar.  
Procuradora: M. Teresa Cortes Claver.  
Contra: Domingo López Lago i Jesús Alberto Morete Sánchez.  
Procurador/a: -  
En aquest procediment ordinari seguit a instàncies d'Edificio Oscar contra Domingo López Lago i Jesús Alberto Morete Sánchez s'ha dictat la sentència que, literalment, és com segueix:  
«Sentència número 000106/2011  
Benidorm, 21 de març de 2011  
José Luís Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 1842/9454-XP, en les quals han sigut part demandant la Comunitat de Propietaris de l'edifici Oscar, que compareix representada per la procuradora la senyora Cortés Claver, i assistida pel lletrat el senyor Balongo Farach; i com a part demandada Domingo López Lago i Jesús Alberto Morete Sánchez, declarats ambdós en situació de rebel·lia processal pel fet de no haver comparegut de forma legal, malgrat estar citats de forma deguda; en nom del rei, es dicta aquesta resolució, amb fonament en els següents:  
  
Dispositiva  
Primer. Que, estime la demanda interposada per la procuradora la senyora Cortés Claver, en nom i representació de la Comunitat de Propietaris de l'edifici Oscar, i condemne els demandats Domingo López Lago i Jesús Alberto Morete Sánchez, conjuntament i solidàriament, al pagament a l'actora de la quantitat de sis mil nou-cents seixanta-nou euros, noranta cèntims (6.969,90), en concepte de despeses comunes més interessos legals des de la interpel·lació judicial, que es voran incrementats en dos punts des de la data d'aquesta resolució (art. 576 de la LEC), i fins a fer-ne el pagament complet.  
Segon. Les costes s'imposen als codemandats, conjuntament i solidàriament.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que aquesta no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat en el termini dels cinc dies següents a la notificació (articles 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LEC).  
  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. La sentència anterior va ser donada, llegida i publicada pel magistrat jutge que la subscriu, mentre celebrava audiència pública en el dia de la data. En done fe».  
I atés que els demandats esmentats, Domingo López Lago i Jesús Alberto Morete Sánchez, es troba en parador desconegut, s'expedeix aquest edicte a fi que valga de notificació de forma deguda.  
  
Benidorm, 22 de març de 2011.- El secretari judicial: Tomás Mora Zaragoza.